CELEX: 22013D0026
Language: el
Date: 2013-02-01 00:00:00
Title: Απόφαση της Μεικτής Επιτροπής του ΕΟΧ αριθ. 26/2013, της 1ης Φεβρουαρίου 2013 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

30.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/32
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 26/2013
   της 1ης Φεβρουαρίου 2013
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1102/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την απαγόρευση των εξαγωγών μεταλλικού υδραργύρου και ορισμένων ενώσεων και μειγμάτων υδραργύρου και για την ασφαλή αποθήκευση του μεταλλικού υδραργύρου (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κανονισμός (ΕΚ) αριθ. 1102/2008 διαβάζεται λαμβανομένου υπόψη του γεγονότος ότι οι εμπορικές συναλλαγές με τρίτες χώρες δεν εμπίπτουν στο πεδίο εφαρμογής της συμφωνίας για τον ΕΟΧ και, κατά συνέπεια, οι διατάξεις του κανονισμού για την απαγόρευση των εξαγωγών υδραργύρου δεν εφαρμόζονται στα κράτη της ΕΖΕΣ. Ωστόσο, εφόσον οι διατάξεις για τον υδράργυρο ως απόβλητο έχουν συνάφεια για τον ΕΟΧ, τα κράτη της ΕΖΕΣ θα συνεργαστούν για να εξασφαλίσουν την αποτελεσματικότητα της απαγόρευσης των εξαγωγών.
            
         
               (3)
            
            
               Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το ακόλουθο σημείο παρεμβάλλεται μετά το σημείο 22 (οδηγία 96/59/ΕΚ του Συμβουλίου) του παραρτήματος XX της συμφωνίας για τον ΕΟΧ:
   
               «22α.
            
            
               
                  32008 R 1102: Κανονισμός (ΕΚ) αριθ. 1102/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την απαγόρευση των εξαγωγών μεταλλικού υδραργύρου και ορισμένων ενώσεων και μειγμάτων υδραργύρου και για την ασφαλή αποθήκευση του μεταλλικού υδραργύρου (ΕΕ L 304 της 14.11.2008, σ. 75).
               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               
                           α)
                        
                        
                           Το άρθρο 1 διατυπώνεται ως εξής:
                           “Επιτρέπονται οι εξαγωγές μεταλλικού υδραργύρου (Hg, CAS RN 7439-97-6), μεταλλεύματος κιννάβαρης, χλωριούχου υδραργύρου (Hg2Cl2, CAS RN 10112-91-1), οξειδίου υδραργύρου (HgO, CAS RN 21908-53-2) και μειγμάτων μεταλλικού υδραργύρου με άλλες ουσίες, συμπεριλαμβανομένων κραμάτων υδραργύρου, με συγκέντρωση υδραργύρου τουλάχιστον 95 % βάρους προς βάρος από την ΕΕ στα κράτη της ΕΖΕΣ και αντιστρόφως, καθώς και μεταξύ των κρατών της ΕΖΕΣ.
                           Αυτό ισχύει με την επιφύλαξη των αυστηρότερων υφιστάμενων απαγορεύσεων εισαγωγής ή εξαγωγής σε κράτος της ΕΖΕΣ κατά τον χρόνο ενσωμάτωσης του εν λόγω κανονισμού στη συμφωνία για τον ΕΟΧ.
                           Τα κράτη της ΕΖΕΣ λαμβάνουν αποτελεσματικά μέτρα για να εξασφαλίσουν ότι ο υδράργυρος και οι ενώσεις και μείγματα υδραργύρου, όπως αναφέρεται στο πρώτο εδάφιο, δεν εξάγονται από την ΕΕ σε τρίτη χώρα μέσω ενός κράτους της ΕΖΕΣ. Το ίδιο ισχύει για τη μείξη μεταλλικού υδραργύρου με άλλες ουσίες αποκλειστικά και μόνο για τον σκοπό της εξαγωγής μεταλλικού υδραργύρου από την ΕΕ σε τρίτη χώρα μέσω ενός κράτους της ΕΖΕΣ. Αυτό δεν ισχύει για εξαγωγές ενώσεων που αναφέρονται στο πρώτο εδάφιο για σκοπούς έρευνας και ανάπτυξης, ιατρικούς σκοπούς ή σκοπούς ανάλυσης.”.
                        
                     
                           β)
                        
                        
                           Το άρθρο 9 δεν εφαρμόζεται στα κράτη της ΕΖΕΣ.».
                        
                     
         Άρθρο 2
   Τα κείμενα του κανονισμού (ΕΚ) αριθ. 1102/2008 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Φεβρουαρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ (2).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1η Φεβρουαρίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 304 της 14.11.2008, σ. 75.
   
      (2)  Δεν έχουν αναφερθεί συνταγματικές απαιτήσεις.